CELEX: 62007CN0533
Language: da
Date: 2007-11-29 00:00:00
Title: Sag C-533/07: Anmodning om præjudiciel afgørelse indgivet af Oberster Gerichtshof (Østrig) den 29. november 2007 — Falco Privatstiftung og Thomas Rabitsch mod Gisela Weller-Lindhorst

9.2.2008   
            
            
               DA
            
            
               Den Europæiske Unions Tidende
            
            
               C 37/15
            
         Anmodning om præjudiciel afgørelse indgivet af Oberster Gerichtshof (Østrig) den 29. november 2007 — Falco Privatstiftung og Thomas Rabitsch mod Gisela Weller-Lindhorst
   (Sag C-533/07)
   (2008/C 37/20)
   Processprog: tysk
   Den forelæggende ret
   Oberster Gerichtshof
   Parter i hovedsagen
   
      Sagsøger: Falco Privatstiftung og Thomas Rabitsch
   
      Sagsøgt: Gisela Weller-Lindhorst
   Præjudicielle spørgsmål
   
               1)
            
            
               Er en aftale, hvorved en indehaver af en immateriel rettighed indrømmer sin medkontrahent ret til at udnytte denne rettighed (licensaftale) en aftale om »levering af tjenesteydelser« i den forstand, hvori dette udtryk er anvendt i artikel 5, nr. 1, litra b), i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (forordning nr. 44/2001) (1)?
            
         
               2)
            
            
               Såfremt spørgsmål 1 besvares bekræftende:
               
                           2.1
                        
                        
                           Leveres tjenesteydelsen på ethvert sted i en medlemsstat, hvor udnyttelsen af rettigheden i henhold til aftalen er tilladt og også faktisk finder sted?
                        
                     
                           2.2
                        
                        
                           Eller leveres tjenesteydelsen på det sted, hvor licensgiveren har sin bopæl eller sit hovedkontor?
                        
                     
                           2.3
                        
                        
                           Såfremt spørgsmål 2.1 eller 2.2 besvares bekræftende, er den i medfør heraf kompetente ret da beføjet til at træffe afgørelse om licensafgifter vedrørende udnyttelsen af rettigheden i en anden medlemsstat eller i et tredjeland?
                        
                     
         
               3)
            
            
               Såfremt spørgsmål 1 eller spørgsmål 2.1 og 2.2 besvares benægtende: Skal den retlige kompetence vedrørende betaling af licensafgifter i henhold til artikel 5, nr. 1, litra a) og c), i forordning nr. 44/2001 fortsat bedømmes efter de principper, som følger af EF-Domstolens praksis vedrørende artikel 5, nr. 1, i konventionen af 27. september 1968 om retternes kompetence og om fuldbyrdelse af retsafgørelser i borgerlige sager, herunder handelssager (Bruxelleskonventionen)?
            
         
      (1)  EFT L 12, s. 1.